b'\n_START_ARTICLE_\nOzra\xc4\x8dje\n_START_SECTION_\nTlak\n_START_PARAGRAPH_\nZra\xc4\x8dni tlak je neposredna posledica te\xc5\xbee zraka. To pomeni, da je zra\xc4\x8dni tlak v razli\xc4\x8dnih krajih in \xc4\x8dasih razli\xc4\x8den, saj se koli\xc4\x8dina (in te\xc5\xbea) zraka na Zemljo krajevno in \xc4\x8dasovno spreminja. Zra\xc4\x8dni tlak na vi\xc5\xa1ini pribli\xc5\xbeno 5\xc2\xa0km pade za ~50\xc2\xa0% (oziroma pribli\xc5\xbeno 50\xc2\xa0% celotne mase je razporejeno znotraj prvih 5\xc2\xa0km). Povpre\xc4\x8dni zra\xc4\x8dni tlak na morski gladini je pribli\xc5\xbeno 101,3 kP (pribli\xc5\xbeno 14,7 funtov na kvadratni palec (PSI)).\n_START_SECTION_\n\xc2\xbbRazvoj\xc2\xab\xc2\xa0Zemljinega ozra\xc4\x8dja\n_START_PARAGRAPH_\nZgodovina Zemljinega ozra\xc4\x8dja pred eno milijardo leti je slabo poznana. Dogodke, ki so sledili, se pozna z ve\xc4\x8djo to\xc4\x8dnostjo. To ostaja zelo aktivno raziskovalno podro\xc4\x8dje._NEWLINE_Sodobni pogled vklju\xc4\x8duje tudi\xc2\xa0\xc2\xbbtretjo atmosfero\xc2\xab, ki razlo\xc4\x8duje trenutno kemijsko zmes od drugih dokaj razli\xc4\x8dnih zmesi. Prvotno atmosfero sta sestavljala ve\xc4\x8dinoma helij in vodik. Toplota staljene skorje in toplota s Sonca sta prvotno atmosfero razpr\xc5\xa1ili._NEWLINE_Pred pribli\xc5\xbeno 3,5 milijarde leti se je povr\xc5\xa1ina dovolj ohladila in tvorila skorjo, ki je bila \xc5\xa1e vedno prepredena z ognjeniki, ki so oddajali hlape (paro), ogljikov dioksid in amonijak. To je vodilo do\xc2\xa0\xc2\xbbdruge atmosfere\xc2\xab, ki sta jo v glavnem sestavljala ogljikov dioksid in vodna para, z nekaj du\xc5\xa1ika in dejansko brez kisika. Ta druga atmosfera je imela ~100 krat ve\xc4\x8d plina kot trenutno ozra\xc4\x8dje. V splo\xc5\xa1nem verjamejo, da je u\xc4\x8dinek tople grede, ki ga povzro\xc4\x8da visok nivo ogljikovega dioksida, zavaroval Zemljo pred zmrzovanjem._NEWLINE_V naslednjih nekaj milijard letih se je vodna para uteko\xc4\x8dinila in tvorila de\xc5\xbe in oceane, ki so raztopili ogljikov dioksid. Pribli\xc5\xbeno 50\xc2\xa0% ogljikovega dioksida se je absorbiralo v oceane. Razvile so se rastline, ki so s fotosintezo za\xc4\x8dele pretvarjati ogljikov dioksid v kisik. \xc4\x8cez \xc4\x8das so fosilna goriva, usedline (\xc5\xa1e posebej apnenec) in \xc5\xbeivalske lupine prevzele prese\xc5\xbeek ogljika. Pri tem se je sprostil kisik, reagiral z amonijakom in tvoril du\xc5\xa1ik. Poleg tega so tudi bakterije pretvarjale amonijak v du\xc5\xa1ik._NEWLINE_Ker se je pojavilo vse ve\xc4\x8d rastlin, je koli\xc4\x8dina kisika zelo narasla, koli\xc4\x8dina ogljikovega dioksida pa se je zmanj\xc5\xa1ala. Sprva se je kisik vezal z razli\xc4\x8dnimi kemi\xc4\x8dnimi elementi, kot je \xc5\xbeelezo, kasneje pa se je nakopi\xc4\x8dil v atmosferi \xe2\x80\x94 kar je povzro\xc4\x8dilo izginotje vrst in nadaljnji razvoj. S pojavom ozonske plasti (zmes kisikovih atomov) so bila \xc5\xbeiva bitja bolje za\xc5\xa1\xc4\x8ditena pred ultravijoli\xc4\x8dnim sevanjem. Ta kisikova-du\xc5\xa1ikova atmosfera je tako\xc2\xa0\xc2\xbbtretja atmosfera\xc2\xab.'